Source: http://docplayer.fi/3164217-Porin-taidemuseo-kokoelmapoliittinen-ohjelma-porin-kaupungin-kulttuurilautakunta-21-01-2010-9.html
Timestamp: 2018-02-25 08:33:21+00:00
Document Index: 25430854

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

PORIN TAIDEMUSEO Kokoelmapoliittinen ohjelma Porin kaupungin kulttuurilautakunta 21, , 9. - PDF
PORIN TAIDEMUSEO Kokoelmapoliittinen ohjelma Porin kaupungin kulttuurilautakunta 21, , 9.
Download "PORIN TAIDEMUSEO Kokoelmapoliittinen ohjelma Porin kaupungin kulttuurilautakunta 21,01.2010, 9."
1 PORIN PORIN TAIDEMUSEO Kokoelmapoliittinen ohjelma Porin kaupungin kulttuurilautakunta 21, , 9.
2 PORIN TAIDEMUSEO Kokoelmapoliittinen ohjelma Porin kaupungin kulttuurilautakunta 21, , 9. Toimitus: Esko Nummelin / Porin taidemuseo Porin taidemuseon julkaisuja 101 ISSN ISBN
4 Esko Nummelin PORIN TAIDEMUSEO Kokoelmapoliittinen ohjelma 1. JOHDANTO MUSEOLAINSÄÄDÄNTÖ JA MUSEOTYÖN ETIIKKA PORIN TAIDEMUSEO JA KOKOELMAPOLIITTINEN OHJELMA PORIN TAIDEMUSEON HALLINNOIMAT KOKOELMAT SEKÄ KOKOELMIEN KARTUTTAMINEN 4.1. Porin kaupungin kokoelmat Kaupungin taidekokoelman muodostuminen Porin taidemuseon kokoelma ja sen profiili Porin kaupunki, julkisten tilojen kokoelma ja sen luonne Porin kaupungin kokoelman kartuttaminen Kriteerit Hankintaprosessi Lahjoitukset ja testamentit Porin taidemuseo ja satakuntalainen taide Maire Gullichsenin taidesäätiön kokoelma Kokoelman muodostuminen ja sen profiili Maire Gullichsenin taidesäätiön kokoelman hallinto ja tallennussopimus Maire Gullichsenin taidesäätiön kokoelman karttuminen Deponointikokoelmat ja tallenteet Deponointikokoelmat, niiden laajuus ja profiilit Deponointitoiminnan periaatteet, käytännöt ja tallennussopimukset Julkiset veistokset Porin kaupungissa Julkisten veistosten kokoelma, sen synty ja laajuus Julkisten veistosten huolto ja ylläpito Prosenttiperiaate ja sen soveltaminen Porin kaupungin hankintoihin TAIDEKOELMIEN YLLÄPITO Rekisteröinti ja dokumentointi Periaatteet - ICOM ja museoasetus Dokumentointi ja luettelointi Prosessi Elinkaarimalli Mediataide Varmistusten tekeminen Määräajat Käsitteistöt, käytettävät standardit ja valtakunnallisen integraation huomioiminen MUUSA Kansallinen digitaalinen kirjasto (KDK)
5 5.2. Kokoelmien ylläpito Huolto ja konservointi Kokoelmatoimintoihin liittyvät taidot ja koulutus Määräaikaisinventoinnit Teoksen poistaminen kokoelmasta Yleiset periaatteet Vaurioitunut tai tuhoutunut taideteos Kadonneeksi todettu taideteos Museo-olosuhteet, taideteosten säilytys ja Porin taidemuseon kokoelmavarastot TUTKIMUS, KOKOELMIEN ESITTELY JA LAINAUSTOIMINTA Kokoelmiin kuuluvien teosten esittelyt ja kokoelmanäyttelyt Porin taidemuseon näyttelytilat Näyttelytoiminta Muut teosesittelyt Kokoelmiin liittyvä tutkimus ja julkaisutoiminta Perustutkimus Porin taidemuseon julkaisusarjat ja julkaisutoiminnan periaatteet Digitointi ja sähköinen julkaisutoiminta Porin kaupungin kokoelmiin kuuluvien teosten tallettaminen ja sijoittaminen kaupungin virastoihin Julkisten tilojen kokoelma ja Porin taidemuseon kokoelma Sijoitustoiminnan periaatteet Taideteosten lainaaminen Porin taidemuseon hallinnoimista kokoelmista EU ja museokokoelmien liikkuvuus Lainaustoiminnan periaatteet Lainauspyynnöt, päätös ja lainaussopimus Lainauskustannukset, vakuutukset, pakkaus, kuljetus ja huolinta KOKOELMATOIMINNAN HAASTEET Talous ja resurssit Sähköiset tietojärjestelmät Varastotilat.. 40 Liitteet Liite 1. Kulttuurilautakunnan johtosääntö.. 42 Liite 2. Kulttuurilautakunnan toimintasääntö Liite 3. Kokoelmien karttuminen Liite 4. Maire Gullichsenin taidesäätiön hallitus Liite 5. Porin kaupungin ja Maire Gullichsenin taidesäätiön välinen tallennussopimus Liite 6. Porin taidemuseon käyttämä tallennussopimusmalli. Deponointikokoelmat.. 62 Liite 7. Porin taidemuseon säilytysolosuhteet Liite 8. Porin taidemuseon suojelusuunnitelma Liite 9. Porin taidemuseon käyttämä lainaussopimus / mallisopimus.. 75 Liite 10. Valtion taidemuseon lainausehdot
6 PORIN TAIDEMUSEO Kokoelmapoliittinen ohjelma 1. JOHDANTO Porin taidemuseo on Porin kaupungin omistama, kulttuurilautakunnan alainen laitos, jonka toimintaa ohjaavat kulttuurilautakunnan johtosääntö (liite 1) ja toimintasääntö (liite 2). Porin taidemuseon toiminta-ajatus on: Porin taidemuseo toimii tietoa ja elämyksiä tuottavana taide- ja tiedelaitoksena. Nykytaiteeseen profiloituneen museon tavoitteenasettelut rakentuvat alan lainsäädännön sekä vakiintuneiden kotimaisten ja kansainvälisten toimintamuotojen perustalle. Nämä ovat: - Kulttuuripääoman tuottaminen ja välittäminen - Perustutkimus ja dokumentaatio - Kulttuurivarallisuudesta huolehtiminen Kokoelmapolitiikka rakentuu ajatukselle, jonka mukaan museolaitos toimii muistiorganisaationa. Maamme muiden museoiden tavoin myös Porin taidemuseo vastaa omalta osaltaan kansallisen kulttuuripääoman tuottamisesta, ylläpidosta ja hoidosta. Tämä tapahtuu osana eurooppalaista kehitystä. Kulttuurinen pääoma on innovaatiopääomaa. Yhteisön näkökulmasta se on strateginen menestystekijä, jonka merkitys korostuu globalisoituvassa ja digitalisoituvassa länsimaisessa yhteiskunnassa nyt ja myös tulevaisuudessa. Museolaitoksen ylläpitämät kokoelmat ja näihin liittyvät toiminnot ovat muistiorganisaatioprosessin ytimessä. Tietoyhteiskunnassa museoihin on kiinnitetty uudenlaista huomiota. Museokokoelmat nähdään merkittävänä resurssina, osana sisältötuotannon prosesseja. Sitran raportissa Elämänlaatu, osaaminen ja kilpailukyky. Tietoyhteiskunnan strategisen kehittämisen lähtökohdat ja päämäärät (SITRA 206) museokokoelmien digitointi on nostettu kärkihankkeiden joukkoon. Museoiden toimintaympäristölle on tunnusomaista laaja intressi- ja sidosryhmien kirjo. Sidokset julkishallintoon liittyvät omistajatahon ohella ennen muuta kansalliseen, alueelliseen ja paikalliseen strategiatyöhön, toiminnan suunnitteluun ja seurantaan sekä museon asiantuntijarooliin. Porin taidemuseo toimii Satakunnan aluetaidemuseona. Alan toimijoiden - taiteilijat ja heidän edustajansa, taidemuseot, taiteen tutkimus- ja oppilaitokset - ohella merkittäviä yhteistyötahoja ovat kulttuuri-, opetus- ja tutkimussektori sekä tiedonvälityksen edustajat. Museoiden palveluita käyttävien henkilöiden, yritysten ja yhteisöjen eriytyvät tarpeet sekä mm digitalisoitumisen myötä muotoutuvat uudet mahdollisuudet ja työmenetelmät haastavat museolaitoksen kehittämään toimintatapojaan ja tarjontaansa. 3
7 2. MUSEOLAINSÄÄDÄNTÖ JA MUSEOTYÖN ETIIKKA Porin taidemuseon toimintaa säätelevät lainsäädännön ja Porin kaupunkistrategian sekä kaupungin oman ohjeistuksen ohella kansainvälisen museoneuvoston ICOMin (International Council of Museums) antamat museotyön eettiset ohjeet. ICOM määrittelee museon seuraavasti: "Museo on pysyvä, taloudellista hyötyä tavoittelematon, yhteiskuntaa ja sen kehitystä palveleva laitos, joka on avoinna yleisölle ja joka tutkimusta ja opetusta edistääkseen ja mielihyvää tuottaakseen hankkii, säilyttää, tutkii, käyttää tiedonvälitykseen ja pitää näytteillä aineellisia todisteita ihmisestä ja hänen ympäristöstään. Maamme museoiden toimintaa ohjaa museolaki ja museoasetus (Museolaki. 729/1992, lain muutos 1166/1996, 644 /1998, lain muutos 887/2005, momentit 1 ja 2. Museoasetus 1192/2005). Museolain mukaan museoiden tulee edistää kulttuuri- ja luonnonperintöä koskevan tiedon saatavuutta. Tämä tapahtuu tallentamalla ja säilyttämällä aineellista ja visuaalista kulttuuriperintöä tuleville sukupolville sekä harjoittamalla tallennustyöhön liittyvää tutkimusta, opetusta ja tiedonvälitystä sekä näyttely- ja julkaisutoimintaa. Laki korostaa kokoelmien merkitystä. Näiden säilyminen museokokoelmina on turvattava kaikissa olosuhteissa, myös silloin, jos museo joutuu lopettamaan toimintansa. Laki velvoittaa museon ylläpitäjän huolehtimaan näyttely-, työskentely- ja yleisötilojen sekä kokoelmien hoitoon ja säilytykseen tarkoitettujen tilojen turvallisuudesta ja tarkoituksenmukaisuudesta. Turvallisuutta arvioidaan yhtä lailla yleisön ja henkilökunnan kuin myös taideteosten näkökulmasta. Museoasetuksen mukaan museolla tulee olla pitkän tähtäimen toiminta- ja taloussuunnitelma, joka sisältää rahoitussuunnitelmien lisäksi suunnitelmat museon tavoitteista ja painopisteistä. Asetus kiinnittää huomiota tutkimuksen ja konservoinnin merkitykseen sekä siihen, miten kokoelmien säilytys ja tallennus sekä kartuttaminen ja esittäminen on museossa järjestetty. ICOM julkaisi vuonna 1970 kokoelmien kartuttamista koskevan säännöstön (Ethics of Acquisition), jota seurasi vuonna 1986 täydennetty museoiden eettinen säännöstö (Code of Professional Ethics). Tällä hetkellä voimassa olevat ICOMin Museotyön eettiset säännöt hyväksyttiin ICOMin 21. yleiskokouksessa Soulissa vuonna Ammattietiikka korostaa museon ja sen henkilökunnan luottamuksellista ja puolueetonta roolia kaikissa alan asiantuntemusta vaativissa kysymyksissä. ICOM Code of Ethics for Museums 4
8 3. PORIN TAIDEMUSEO JA KOKOELMAPOLIITTINEN OHJELMA Porin taidemuseon toiminta käynnistyi kaupunginarkkitehti Carl Johan von Heidekenin suunnitelmien (1858) mukaan rakennetussa ja Gustaf Nyströmin (1897) laajentamassa alun perin tullilaitoksen käyttöön suunnitellussa pakkahuonerakennuksessa vuonna Jokisataman toimintaan liittynyt rakennus muutettiin taidemuseoksi Arkkitehdit Ky. Kristian Gullichsenin laatimien suunnitelmien mukaan. Muutostyöt päättyivät vuonna 1981, jolloin museo vihittiin käyttöönsä. Toiminnan käynnistymisen yhteydessä Porin taidemuseon vastuulle siirtyivät Porin kaupungin taidekokoelmat, joiden rekisteröinnistä siihen asti oli vastannut Satakunnan Museo. Maire Gullichsen teki vuonna 1965 aloitteen modernin taiteen museon perustamisesta Poriin. Kaksi vuotta myöhemmin Tukholman Moderna Museetin johtaja Pontus Hultén tutustui Gullichsenin johdolla pakkahuonerakennukseen, antoi myönteisen lausunnon ja Kristian Gullichsen laati ensimmäiset suunnitelmat museon toteuttamiseksi. Elokuun 31. päivänä 1971 Maire Gullichsen perusti nimeään kantavan säätiön hoitamaan sitä taidekokoelmansa osaa, jonka hän ajatteli luovuttaa Porin kaupungille ja perustettavan taidemuseon peruskokoelmaksi. Ehtona oli se, että Pori rakentaa tarkoitusta varten taidemuseon. Porin taidemuseon syntyhistoria ja museon peruskokoelmat ovat määritelleet museon profiilin modernin taiteen perustalta nykytaiteeseen suuntautuneeksi museoksi, joka seuraa aktiivisesti taiteen ja taiteenteoreettisen ajattelun kotimaisen ja kansainvälisen kentän tapahtumia. Kokoelmat ovat museotoiminnan perusta. Porin taidemuseon hallinnoimat kokoelmat ovat osa kansallista, mutta myös alueellista kulttuuriperintöä. Erityisen merkittävä rooli on Maire Gullichsenin taidesäätiön kokoelmalla. Aikamme taiteen osalta painopiste on Porin taidemuseon kokoelmien nykytaidetta edustavalla osalla sekä erityisesti museon yhä edelleen täydentyvillä tallennekokoelmilla. Museon kokoelmat ovat julkiset. Ne ovat olemassa suurta yleisöä, taiteenharrastajia ja tekijöitä sekä tutkijoita varten. Kokoelmapolitiikan tarkoituksena on esitellä ja kirjata ne tavoitteet ja menettelytavat sekä eettiset toimintaperiaatteet, jotka ohjaavat kokoelmatoimintaa, so. kokoelmien ylläpitoa ja kartuttamista sekä lainaus-, sijoitus- ja näyttelytoimintaa. 1) KOKOELMAPOLIITTINEN OHJELMA Porin taidemuseon kokoelmapoliittista ohjelmaa tarkistetaan ja päivitetään tarpeen vaatiessa, kuitenkin vähintään viiden vuoden välein. 2) ARKISTOAINEISTOJEN TALLENNUSSUUNNITELMA Taidekokoelmien tutkimus- ja dokumentointityöhön liittyvä aineisto talletetaan erikseen laadittavan dokumentointi- ja arkistoaineistojen tallennussuunnitelman mukaisesti kuva-, media- tai asiakirjaarkistoon. 3) DIGITOINTISUUNNITELMA Arkistoaineiston digitointia ja julkaisutoimintaa varten laaditaan oma kirjallinen suunnitelmansa. 5
9 4. PORIN TAIDEMUSEON HALLINNOIMAT KOKOELMAT JA TAIDETEOKSET Porin taidemuseo vastaa Porin kaupungin omistamien taideteosten hallinnoinnista sekä eri omistajien kaupungin haltuun tallettamista eli deponoimista taideteoksista. Porin taidemuseon tallennekokoelmien määrä on hieman toista kymmentä. Satakunnan Museolla on omat, kulttuurihistorian museon toimintaprofiiliin liittyvät taidekokoelmat sekä joukko kuvataiteen tallennekokoelmia. Julkisia veistoksia Porin kaupungin alueella on yli PORIN KAUPUNGIN KOKOELMAT Porin kaupungin omistuksessa olevat taideteokset muodostavat kolme kokonaisuutta, joista kahta Porin taidemuseo hallinnoi. Nämä ovat ensisijassa taidemuseon tiloihin tallennettu, taidemuseoalan kokoelmanmuodostuksen periaatteita noudattava Porin taidemuseon kokoelma sekä julkisten tilojen taidekokoelma. Kolmannen Porin kaupungin omistukseen kuuluvan taidekokoelman muodostavat Satakunnan Museoon talletetut taideteokset, joiden ylläpidosta Satakunnan Museo vastaa. Lisäksi kaupungissa on noin 40 julkisen veistoksen kokoelma. Porin taidemuseo huolehtii taidemuseon kokoelmaan sekä julkisten tilojen kokoelmaan kuuluvien teosten luetteloinnista ja dokumentoinnista sekä tietokonepohjaisesta rekisteröinnistä. Taidemuseon ylläpitämiin kaupungin omistamiin taidekokoelmiin kuuluu noin 2000 taideteosta. Porin kaupungin kuvataiteeseen liittyvä kulttuurivarallisuus voidaan esittää seuraavasti: Kokoelman nimi Porin taidemuseon kokoelma Julkisten tilojen kokoelma Satakunnan Museon taidekokoelmat Julkiset veistokset Porin kaupungissa Hallinnoija / ylläpitäjä Porin taidemuseo Porin taidemuseo Satakunnan Museo Tekninen palvelukeskus & taidemuseolla asiantuntijarooli Porin kaupungin omistamista, Porin taidemuseon hallinnoimiin kokoelmiin kuuluvista taideteoksista noin 60 % on sijoitettuna virastoihin, joissa ne ovat päivittäin suuren yleisön nähtävillä. Satakunnan Museon kokoelmaohjelma
10 Kaupungin taidekokoelman muodostuminen Porin kaupungin kokoelma on syntynyt useassa eri vaiheessa. Kaupunginvaltuusto perusti vuonna 1927 Suomen tasavallan itsenäisyyden 10-vuotismuistopäivänä Itsenäisyysrahaston suomalaisten taiteilijain luomien taideteosten hankkimiseksi kaupungin yleiseen taidekokoelmaan... sekä kaupungin ja sen omistamien yleisten rakennusten, mm. koulutalojen, taideteoksilla kaunistamista varten. (Kpvto 6/ ). Viisikymmenluvun lopulla useita eri rahastoja yhdistettiin yhdeksi rahastoksi, jota hoitamaan kaupunginvaltuusto valitsi nelivuotiskausittain viisijäsenisen Taide- ja muistomerkkitoimikunnan. Toimikunta muutettiin kymmenen vuoden kuluttua kuvataidelautakunnaksi vain vähäisin ohjesääntömuutoksin. Toiminta jatkui tässä muodossa aina taidemuseon perustamiseen saakka. Vuosien välisenä aikana toimikunta kartutti kaupungin kokoelmaa kaikkiaan 522 taideteoksella. Hankinnoista yli 70 % tapahtui kuvataidelautakunnan toiminnan viimeisen vuosikymmenen aikana. Porin taidemuseo on ohjannut Porin kaupungin kokoelman muotoutumista 1980-luvun alusta alkaen. Taidemuseo vastaa Porin kaupungin kokoelman sijoituskokoelman, so. julkisten tilojen kokoelman sekä Porin taidemuseon kokoelman kartuttamisesta omilla talousarviovaroillaan. Tämän rinnalla myös jotkut kaupungin hallintokunnat hankkivat omilla määrärahoillaan tai saavat lahjoituksena satunnaisesti taidetta. Tapauskohtaisesti näihin hankintoihin hyödynnetään taidemuseon asiantuntemusta. Porin taidemuseon kokoelma ja julkisten tilojen kokoelma eroavat perusluonteeltaan toisistaan. Julkisten tilojen kokoelmanmuodostuksen osalta Porin taidemuseolla ei ole modernismin museoihanteen mukaista täyttä portinvartijaroolia eikä näin ollen myöskään monopoliasemaa Porin kaupungin taidevarallisuuden muodostumisen osalta. Valinta ei ole omiaan horjuttamaan kokoelmanmuodostuksen tärkeimpiä kriteerejä. Porin kaupungin taidevarallisuuden kartuttaminen voidaan esittää päätöksentekoprosessin osalta seuraavasti: 1) Itsenäisyysrahasto vuonna ) Taide- ja muistomerkkitoimikunta / kuvataidelautakunta ) Porin taidemuseo / kulttuurilautakunnan kuvataidejaosto ) Porin taidemuseo / kulttuurilautakunta Museotoimen ensimmäisellä viisivuotiskaudella taidekokoelman keskimääräinen vuotuinen kartunta oli noin 76 teosta. Seuraavan 15 vuoden aikana kartunta tasaantui noin 47 teoshankintaan vuodessa. Kaksituhattaluvulle tultaessa vuotuiseksi taidekokoelman - so. julkisten tilojen kokoelman sekä Porin taidemuseon kokoelman yhteiseksi - kartunnaksi on muodostunut noin 32 taideteosta vuodessa. 7
11 Porin taidemuseon kokoelma ja sen profiili Porin kaupungin taidekokoelmia on kartutettu säännöllisesti vuodesta 1959 lähtien. Vuodesta 1981 alkaen toiminnan koordinoinnista on vastannut kulttuurilautakunta ja sen alaisuudessa Porin taidemuseo. Kokoelman laajuus on noin 2000 taideteosta. Kokoelman painopisteet - kaksi näkökulmaa Porin kaupungin taidekokoelman kartuttamisen periaatteet kirjattiin vuonna 1981 seuraavasti: Taidemuseoiden tallennustoiminta perustuu toisaalta 1. Tietoa korostavaan näkökulmaan Museoiden on vastattava yhdessä muiden tallentavien laitosten kanssa siitä, että riittävä määrä aineistoa ja tietoa säilyy tuleville sukupolville. ja toisaalta 2. Taidelaitoksen roolia korostavaan näkökulmaan Taidelaitokset ovat esteettisten arvojen välittäjiä ja säilyttäjiä. Kahdeksankymmentäluvulta lähtien Porin taidemuseon kokoelmaa on kartutettu taiteen kansainvälisen kehityksen ja kentän ilmiöt huomioivana nykytaiteen kokoelmana. Soveltuvin osin huomioidaan lisäksi Porin taidemuseon rooli Satakunnan aluetaidemuseona. Kokoelmapoliittisten linjausten on seurattava aikansa taiteen ja taiteentutkimuksen metodista kehitystä tavalla, joka varmistaa sen, että kokoelma on elävässä vuorovaikutussuhteessa aikansa visuaaliseen kulttuuriin. Kokoelman yhtenäisyys ja linja ei voi rakentua yhden, ennalta määrätyn, predestinoidun kokonaistulkinnan varaan. Porin taidemuseon näyttelypoliittisen linjauksen mukaisesti ensimmäisenä lähtökohtana myös kokoelmapolitiikan osalta on kuvataide ja visuaalinen kulttuuri kansainvälisenä ilmiönä, kansainvälinen taide, jota taustaa vasten myös aikamme kotimainen taide asettuu. Porin kaupungin kokoelman nykytaide-linjan rinnalla Porin taidemuseo on huomioinut roolinsa Satakunnassa toimivana aluetaidemuseona, minkä myötä museo on soveltuvin osin ja määrärahojensa puitteissa hankkinut myös Satakunnassa tehtyä tai Satakunnassa syntyneiden / Satakunnassa asuvien taiteilijoiden tuotantoa. 8
12 Tilanne vuonna 2009: 1) KANSAINVÄLINEN TAIDE Afrika (Sergei Bugaev), Mark Bain, Lara Baladi, Per Barclay, Jose Bedia, Philippe Cazal, Henning Christiansen, Julien Collieux, Jimmie Durham, Leif Elggren, Philippe Favier, Jef Geys, Sigurdur Gudmundsson, Geoffrey Hendricks, Per Kirkeby, Leonhard Lapin, Bracha Lichtenberg-Ettinger, Sarmite Malina, Ian McKeever, Raul Meel, Yan Pei Ming, Marta Maria Pérez, Richard Nonas, Jüri Okas, Yoko Ono, Dennis Oppenheim, Georges Rousse, George Steinmann, Magnus Thierfelder, Imants Tillers, Maciej Toporowicz, Tereza Veliková, Bob Verschueren. 2) SUOMALAINEN TAIDE Martti Aiha, Anne Alho, Jan-Erik Andersson, Lauri Anttila, Sara Ekström, Carolus Enckell, Veli Granö, Tommi Grönlund & Petteri Nisunen, Susanne Gottberg, Alvar Gullichsen, Hanna Haaslahti, Kyllikki Haavisto, Kalle Hamm, Jorma Hautala, Jaakko Heikkilä, Jussi Heikkilä, Timo Heino, IC-98, Ismo Kajander, Jussi Kivi, Kaisu Koivisto, Matti Kujasalo, Lauri Laine, Ahti Lavonen, Marita Liulia, Anitra Lucander, Kiba Lumberg, Melek Mazic, Ernst Mether- Borgström, Arno Rafael Minkkinen, Mox Mäkelä, Esko Männikkö, Jaakko Niemelä, Jussi Niva, Miika Nyyssönen, Lars-Gunnar Nordström, Paul Osipow, Mari Rantanen, Tuomo Rosenlund, Paavo Paunu, Pekka Pitkänen, Anssi Pulkkinen, Unto Pusa, Salong 3+, Kimmo Sarje, Teemu Saukkonen, Jari Silomäki, Jyrki Siukonen, Ossi Somma, Pasi Tammi, Kain Tapper, Timo Valjakka, Sándor Vály, Sam Vanni. 3) SUOMALAINEN VANHEMPI TAIDE Suomalainen vanhempi taide Akseli Gallén-Kallela, Alexander Lauréus, Berndt Lindholm, Elias Martin, Otto Mäkilä, Thorsten Vaenerberg, Victor Westerholm. 4) SATAKUNTALAINEN TAIDE Satakuntalainen taide ja porilainen taide Marjo Heino-Fihlman, Kerttu Horila, Ensio Härkönen, Päivi Jokinen, Anja Karkku-Hohti, Ensio Lamberg, Into Linturi, Pekka Mattila, Eila Minkkinen, Pertti Mäkinen, Reijo Paavilainen, Olli- Pekka Riihikoski, Kauko Räike, Sinikka Räike, Juhani Tarna, Immo Tuominen / Aarne Elomaa, Olavi Jalkanen, Henry Merimaa, Esko Railo, Kai Ruohonen, Veijo Setälä, Oiva Virta. Maakunnallisen taiteen hankinnan osalta huomioidaan alueen kolmen muun ammatillisesti johdetun taidemuseon sekä kahden kulttuurihistoriallisen museon kuvataideosaston kokoelmapoliittiset linjaukset. Nämä museot ovat Rauman taidemuseo, Lönnströmin taidemuseo Raumalla, Emil Cedercreutzin museo Harjavallassa sekä Kankaanpään kaupunginmuseon taideosasto, joka on keskittynyt lähinnä professori Kauko Räikkeen ja Sinikka Räikkeen taiteen dokumentointiin. Tämän lisäksi Huittisten museolla on oma kuvanveistäjä Lauri Leppäsen tuotantoon keskittyvä kokoelma. 9
13 Satakuntalaista panosta lukuun ottamatta Porin taidemuseon hankinnat tapahtuvat osana taidemuseon näyttely- ja toimintapoliittista ohjelmaa. Kokoelman kartuttamiseksi tehty hankintapäätös on siten aina osa kokonaisprosessia eikä taidemuseon kokoelmapoliittisilla valinnoilla voi olla museon linjasta riippumatonta, erillistä roolia instituution toiminnassa. Vuonna 2009 käynnistyneen Porin taidemuseon valokuva- ja media-arkiston digitointiprojektin yhteydessä Porin taidemuseon näyttelytoiminnan linjaukset hahmoteltiin viiteen suuntaa-antavaan, monin osin keskenään päällekkäiseen ryhmään: a) Ranskalainen modernismi, sen perinne ja eurooppalaiset klassikot sekä reflektoinnit: Forme Vivante (1984), Bernard Pages (1984), Le Corbusier (1987), Alberto Magnelli (1987), Josef Albers (1988), Philippe Favier (1988), Jean-Charles Blais (1990), Erling Nebyn kokoelma (1997), Frantisek Kupka (2001), Otto Gutfreund (2001), Patterns - Between Object and Arabesque (2002), Kubismista konkretismiin - Norjan varhaista avantgardea (2005), Jonathan Lasker (2006). b) Eurooppalainen ja glokaali paikkaerityisyys: siirtymiä tilaan, arkkitehtuuriin ja yhteiskuntaan: Espanjan taide tänään (1985), Philippe Cazal (1993), Strangers in the Arctic (1996), Supports/Surfaces (1999), Ian McKeever (1997), Maciej Toporowicz - Obsession (2000), Michel Verjux (2000), Empatia - Empathy (2001), Wim Delvoye (2002), Transformer (2002), Aernout Mik (2003), Jane & Louise Wilson (2004), Briefe aus Nirgendwo (2005), Phenomena (2008), Mischa Kuball (2008), Bob Verschueren (2009). c) Fluxus, käsitetaide, ympäristötaide: Gordon Matta-Clark (1987), Richard Long (1987), Daniel Buren (1988), George Steinmann (1989), Yoko Ono (1991), Dennis Oppenheim (1993), Geoffrey Hendricks (1994), Dick Higgins (1995), Jimmie Durham (1997), Braco Dimitrijevic (2000), Fabrice Hybert (2000), Play & Control (2002), Janet Cardiff (2004), On Metaphors / Metaforista (2007). d) Itämeren ympäristö, Pohjoismaat, Venäjä: siirtyvät rajat ja merkitykset: Transit - taiteilijaryhmä Tanskasta (1984), Leonhard Lapin (1987), Struktuuri/metafysiikka - Näkökulma virolaiseen nykytaiteeseen (1989), Borealis - Pohjoismaisen taiteen biennale (1991), Maailmanmestarit - Taiteilijaryhmä Moskovasta (1991), Paaudze/Sukupolvi - Latvian käsitetaidetta 1990-luvulta (1992), Sigurdur Gudmundsson (1992), Metodi - Nykytaidetta Pietarista (1993), Per Kirkeby 1993), Erró (1993), Ilja Kabakov & Pavel Pepperstein (1996), Peter Johansson featuring Nike Karlsson (2001), Maria Friberg (2001), What is Important? / 3th Ars Baltica Triennial of Photographic Art (2004), Don t Worry Be Curious! / 4th Ars Baltica Triennial of Photographic Art (2007). e) Etnisyys, identiteetti, monikulttuurisuus, globalisoituminen ja ihmisoikeudet: Taide Apartheidia vastaan (1984), Kuuban nuori taide (1990), Out of the Centre - Kiinan nykytaide (1994), Diaspora yhteyksissään (1995), José Bedia (1996), Side by Side (1997), Animal. Anima. Animus (1998), Demokratian kuvat - Valokuva ja kuvataide apartheidin jälkeen (2000), Koos Breukel (2003), Jef Geys (2005), Lara Baladi (2005), Oscar Muñoz (2006), Aasian sirpaleita Tero Kiiskinen (2006), Urban Creatures (2006), Fiona Tan (2007), Zineb Sedira (2009). 10
14 Porin kaupunki, julkisten tilojen taidekokoelma ja sen luonne Porin kaupungin kokoelma voidaan ymmärtää dokumentaationa niistä kulttuurihallinnollisista toimista ja valinnoista, jotka ovat johtaneet kokoelman syntymiseen ja muodostumiseen aina 1920-luvulta lähtien. Sellaisena kaupungin kokoelma kertoo taidekäsityksistä, arvostuksista, näkemyksistä ja näissä kaikissa ajan myötä tapahtuneista muutoksista. Näin ymmärrettynä kokoelmassa ei ole puutteita; sitä voidaan pitää täydellisenä kokoelmana, täydellisenä dokumenttina tapahtuneesta historiallisesta prosessista. Tilanne muuttuu, mikäli kokoelmaan halutaan kohdistaa kuvataiteeseen ja sen kehitykseen liittyviä kysymyksiä esimerkiksi seuraavalla tavalla: modernismi Suomessa tai satakuntalaisen taiteen kehitys luvulta tähän päivään. Perinteisesti kokoelmanmuodostaja on tämän tyyppisessä tilanteessa varannut itselleen tulkintaoikeuden, oikeuden määritellä ne historialliset prosessit ja tapahtumat, jotka ovat merkittäviä ja olennaisia muodostettavan kokonaiskuvan kannalta. Taiteen ja taiteenteoreettisen kehityksen myötä näkemykset ovat jatkuvassa muutoksessa, minkä seurauksena kokoelmanmuodostukselle asetetaan uusia tavoitteita ja kysymyksiä, jotka heijastuvat myös aiemmin muodostettuun kokonaisuuteen. Kokoelmaa luetaan kerta toisensa jälkeen uudella tavalla. Koska kokoelmanmuodostajan auktoriteetti ja yksinoikeus tulkinnan määrittäjänä voidaan asettaa - ja se automaattisesti myös joutuu - tarkastelun kohteeksi, on kysymystä lähestyttävä toisin. Voidaan kysyä, minkä tyyppisten historiallisten ja kulttuurihistoriallisten ilmiöiden mallintamiseen ja tapahtumien kuvaamiseen Porin kaupungin kokoelmaa voidaan hyödyntää. Edelleen on syytä pohtia sitä, mikä suhde kokoelmalla on taidemuseon muihin toimintoihin kuten näyttely- ja dokumentointitoimintaan sekä museon aluetaidemuseorooliin. Koska kyse on kansallisesta kulttuuriperintöomaisuudesta, on kokoelmalla oltava selvä rooli ja profiili myös suhteessa muihin maakunnallisiin ja valtakunnallisiin kokoelmiin. 11
15 Porin kaupungin kokoelman kartuttaminen Kriteerit Porin taidemuseo noudattaa taidekokoelman kartuttamisessa alalla yleisesti vakiintuneita hankintakriteereitä, jotka on kirjattu seuraavasti: - taideteoksen korkea taiteellinen laatu - teos on merkittävä oman aikansa kuvataiteen / visuaalisen kulttuurin edustaja - teoksella on suhde olemassa jo olevaan kokoelmaan - teos profiloi kokoelmanmuodostusta suuntaan, johon kokoelmaa on tarkoitus kehittää Hankintaprosessi Porin taidemuseon hankintamäärärahoin tehdyistä taideteoshankinnoista (Porin taidemuseon kokoelma ja julkisten tilojen kokoelma) päättää hankintavaltuuksiensa puitteissa taidemuseonjohtaja konsultoituaan tapauskohtaisesti taidemuseon kokoelma- tai näyttelyamanuenssia. Nykytaiteelle ominaisten monimateriaaliteosten yhteydessä taidemuseo hankkii teoksesta ennen hankintapäätöksen tekemistä elinkaariajatteluun liittyvän ulkopuolisen asiantuntijan tai konservaattorin lausunnon. Milloin taideteoshankinnan arvo ylittää määrällisesti taidemuseonjohtajan hankintavaltuudet, alistetaan päätös kulttuurilautakunnan tehtäväksi Lahjoitukset ja testamentit Porin taidemuseo voi ottaa vastaan teoslahjoituksia ja testamentteja. Lahjoituksen tai testamentin muodossa kokoelmaan tarjottuja teoksia koskevat museon kokoelmapolitiikassa määritellyt hankintakriteerit sekä taidehistoriallinen merkitysarvo, minkä myötä museo voi kieltäytyä ottamasta lahjoitettavaksi tarkoitettua tai testamentin myötä museolle kohdennettua teosta vastaan. Museo ei hyväksy lahjoitusta tai jälkisäädöstä vastaanottaessaan velvoitetta, joka koskee teosten pysyvää esilläpitoa tai muulla tavoin puuttuu taidemuseoalalla yleisesti vallitseviin kokoelmien käyttöä tai käsittelyä koskeviin käytänteisiin. Tilanne vuonna 2009: Teoshankinnat kirjataan vuosittain museon vuosikertomukseen, joka on saatavissa pdf -muotoisena tiedostona taidemuseon internet-sivuilta. Porin kaupungin taidekokoelman kartunta vuosina (Porin taidemuseon kokoelma ja julkisten tilojen kokoelma) on esitetty liitteessä 3. Ajankohtaiset tiedot löytyvät Porin taidemuseon vuosikertomuksesta, joka on julkaistu pdf -tiedostona. Vuosikertomukset löytyvät taidemuseon internet-sivustolta: 12
16 Porin taidemuseo ja satakuntalainen taide Porin taidemuseo nimitettiin Satakunnan aluetaidemuseoksi Opetusministeriön päätöksen mukaan museon toimialueena ovat kaikki Satakunnan 27 kuntaa. Topografinen, tiettyyn maantieteelliseen alueeseen liittyvä käsite viittaa ensisijassa vastuualueeseen. Taiteilijaidentiteettiä ei pidä sitoa hallinnollisin perustein topografiseen käsitteistöön tyyliin satakuntalainen taide tai satakuntalainen taiteilija. Taiteen kentän ja kulttuurin toimijat voivat halutessaan ja niin itse päättäessään rakentaa julkisuuskuvansa tämän käsitteistön varaan. Kulttuurihallinnon piirissä on kuitenkin huomattava, että monet Satakunnan maantieteellisellä alueella asuvat taiteilijat eivät samaistu epiteettiin satakuntalainen, kaikki eivät välttämättä edes suomalaisuuden käsitteeseen. Maakuntakäsitteistöllä on monia, osin modernismin ajattelumalleista peräisin olevia rasitteita. Satakuntalainen taiteilija helsinkiläinen taiteilija -dikotomiassa on nähtävillä selvä käsitteellinen epätasapaino, joka rakentuu termien hierarkkisen eriarvoisuuden varaan. Ensin mainittu on paikallinen, jälkimmäinen valtakunnallinen statukseltaan siltä osin kuin helsinkiläinen -tyyppistä käsitettä edes käytetään. Aluetaidemuseoiden dokumentointijärjestelmän ja valtakunnallisen tehtäväjaon puitteissa ei ole syytä tukea tämän tyyppisen, nyt jo ajastaan jääneen ajattelun asemaa. Porin taidemuseo on dokumentoinut oman toimialueensa taidetta 1970-, osin 1980-luvulle saakka alueellisin kriteerein. Museon näyttely- ja dokumentointityötä ovat tämän jälkeen ohjanneet oman ajan taideilmiöt ja niiden relevanssi suhteessa museon itse itselleen määrittelemiin kulttuurisiin tehtäviin. Topografisella käsitteistöllä ei tässä yhteydessä ole samaa käyttöarvoa. Suomessa ja osin jopa Satakunnassa toimii koko joukko taiteilijoita, jotka täyttävät kansainväliset kriteerit, maakuntaan sijoittuneiden taiteilijoiden valtakunnallisuudesta puhumattakaan. Paikallinen kansallinen kansainvälinen käsiteryhmän ääneen lausumaton, mutta siihen sisään rakentuva kvalitatiivinen, arvottava ulottuvuus tulisi ensin käsitellä julkisesti ja selvittää miten relevantti se on suhteessa tämän päivän kuvataiteen tai taiteen tutkimuksen kenttään. Taidemuseoiden valtakunnallista tehtäväjakoa mietittäessä olisi harkittava myös sitä mahdollisuutta, että museot erikoistuvat profiiliensa mukaisesti tiettyihin kuvataiteen ilmiöihin maassamme sen sijaan, että tehtävät jakaantuvat sijaintipaikkakuntien mukaan. 13
17 4.2. MAIRE GULLICHSENIN TAIDESÄÄTIÖN KOKOELMA Kokoelman muodostuminen ja sen profiili Porin taidemuseon peruskokoelmana on professori Maire Gullichsenin perustama Maire Gullichsenin taidesäätiön kokoelma, joka jo perustamisvuonna käsitti yli 300 teosta lähinnä kotimaista taidetta aina 1900-luvun alusta alkaen. Kun päätös taidesäätiön kokoelman perustamisesta oli tehty, Maire Gullichsen ryhtyi määrätietoisesti kartuttamaan kokoelmaa. Villa Mairea avattiin yleisölle, siellä järjestettiin taidenäyttelyitä ja pidettiin konsertteja minkä lisäksi teoksia saatiin myös lahjoituksina. Kokoelmaa ja sen edustamaa taidenäkemystä tehtiin monilla tavoilla tunnetuksi, minkä myötä kokoelma karttui nopeasti. Säädekirjan mukaisesti kokoelma siirrettiin taidemuseon hallintaan kun tarkoitusta varten rakennetut museotilat valmistuivat syyskuussa Porin kaupunginhallitus hyväksyi kaupungin ja taidesäätiön välisen sopimuksen kokoelman säilyttämisestä, hoidosta ja yleisölle esittelemisestä Porin taidemuseoon talletettujen Maire Gullichsenin taidesäätiön teosten kokonaismäärä oli vuonna Ne on kirjattu inventaarionumeroille Yksi Maire Gullichsenin taidesäätiön kokoelmaan kuuluvista teoksista on ollut sijoitettuna Villa Maireaan. Maire Gullichsenin taidesäätiön kokoelma käsittää pääasiassa kotimaista taidetta vuosisadan vaihteesta 1980-luvulle pääpainon ollessa uudemmassa sotien jälkeisessä kuvataiteessa. Kokoelmassa on edustettuina useita modernin suomalaisen kuvataiteen piiriin lukeutuvia taiteilijoita, joilla on ollut kiinteät suhteet kansainväliseen, erityisesti ranskalaiseen taiteeseen. Taidesäätiön kokoelma rakentuu kotimaisen taiteen osalta kolmelle peruspilarille. Lisäksi kokoelmassa on edustettuna joukko merkittäviä kansainvälisiä tekijöitä. 1) SUOMEN TAITEEN KULTAKAUDEN JÄLKIVAIHEEN TAIDE Maire Gullichsenin varhaiset hankinnat, so. lähinnä maamme maalaustaiteen kultakauden jälkivaiheen työt. Tämän ryhmän taiteilijanimiä ovat mm. Magnus Enckell, Helene Schjerfbeck, Tyko Sallinen ja Ellen Thesleff. 2) NONFIGURATIIVISEN TAITEEN PIONEERIEN TUOTANTO Kokoelman toisen peruspilarin muodostaa maamme nonfiguratiivisen taiteen pioneerien tuotanto, mm. Vapaan taidekoulun opettajat ja Prisma-ryhmän taiteilijat kuten Birger Carlstedt, Sam Vanni, Yngve Bäck, Rabbe ja Torger Enckell, Unto Pusa, Lars-Gunnar Nordström ja Ernst Mether-Borgström. 3) ABSTRAKTIN TAITEEN KYPSÄ KUKOISTUSKAUSI Kolmatta osaa voidaan kutsua abstraktin taiteen kypsäksi kukoistuskaudeksi. Sen edustajia säätiön kokoelmassa ovat maalareista mm. Tor Arne, Carolus Enckell, Jorma Hautala, Ahti Lavonen ja Paul Osipow sekä veistäjät Kain Tapper, Mauno Hartman ja Harry Kivijärvi. 4) KANSAINVÄLINEN TAIDE Kokoelman kansainvälisistä taiteilijanimistä voidaan mainita Augustin Cardenas, Alberto Viani ja Victor Vasarely. 14
18 Maire Gullichsenin taidesäätiön pitkäaikaisen puheenjohtajan, professori Lilli Alasen sanoin Maire Gullichsenin taidesäätiön taidekokoelma edustaa taidetta, jossa pääpaino ei ole niinkään tunteiden ja ahdistuksen ilmaisussa eikä käsitteiden, sosiaalisten tai poliittisten realiteettien kuvaamisessa, vaan etupäässä valon ja materian, värin, muodon, tilan ja massojen yhteisvaikutuksien tutkimisessa ja hallitsemisessa. Kokoelma kertoo määrätietoisesta, vuosikymmeniä kestäneestä, itsepäisesti ja uskollisesti samoja periaatteita ja ihanteita noudattaneesta, johdonmukaisesta uurastamisesta. Tämän myötä myös kokoelman voima on syntynyt. Porin kaupungin ja taidesäätiön välisen sopimuksen nojalla kokoelma on talletettu Porin taidemuseoon, joka omalta osaltaan huolehtii sen säilyttämisestä ja yleisölle esittelemisestä. Maire Gullichsenin taidesäätiön kokoelman historiaa voidaan luonnostella seuraavasti: 1) Maire ja Harry Gullichsenin varhaiset taidehankinnat perheen Helsingin Kaivopuistossa sijaitsevaan kotiin luku: Wäinö Aaltonen, Äiti ja lapsi (hankinta 1934); Gunnar Elfgren, Maire Gullichsenin muotokuva, 1935; Magnus Enckell, Nuorukainen ja joutsen, 1916; Magnus Enckell, Kaaos (1918); Helene Schjerfbeck, Omakuva, , (hankinta 1935); Ellen Thesleff, Juhannus, ) Villa Mairean rakennussuunnitelmat tilataan Alvar Aallolta. Rakennus valmistuu Ajatus arkkitehtuurin ja taiteen välisestä suhteesta, library of art, taiteen kirjastosta. Hankintoja: Helene Schjerfbeck, Koristekurpitsoja. 3) Maire Gullichsenin taidesäätiö perustetaan ) Porin kaupunginhallitus hyväksyy kaupungin ja taidesäätiön välisen sopimuksen kokoelman säilyttämisestä, hoidosta ja yleisölle esittelemisestä ) Maire Gullichsenin taidesäätiön kokoelma siirtyy Porin taidemuseoon syyskuussa
19 Maire Gullichsenin taidesäätiön kokoelman hallinto ja tallennussopimus Maire Gullichsenin taidesäätiön toiminnasta vastaa säätiön hallitus. Säätiön sääntöjen viidennen pykälän mukaan hallitukseen kuuluu viisi jäsentä ja kaksi varajäsentä. Hallituksen jäsenten toimikausi on kolme vuotta. Porin kaupunginhallitus valitsee jäsenistä kaksi sekä yhden varajäsenen. Mairea -säätiö valitsee kolme hallituksen jäsentä ja yhden varajäsenen. Hallitus valitsee keskuudestaan puheenjohtajan ja varapuheenjohtajan. Säätiön sääntöjen 10 :n mukaan säätiöllä on kaksi kolmeksi vuodeksi valittua tilintarkastajaa, joista toisen valitsee Porin kaupunginhallitus. Säätiön kirjanpito hoidetaan Porin kaupungin rahatoimistossa. Säätiön hallituksen kokoonpano on esitetty liitteessä 4. Porin kaupunginhallitus hyväksyi Maire Gullichsenin taidesäätiön ja Porin kaupungin välisen sopimuksen, jonka perusteella taidesäätiö luovutti omistamansa taidekokoelman Porin kaupungin hallintaan, kuten sopimuksessa määriteltiin Porin kaupungin taidemuseon hoitoon ja säilytettäväksi entiseen pakkahuoneeseen kunnostetussa taidemuseorakennuksessa, jossa niitä pidetään myös yleisön nähtävänä siten kuin tässä sopimuksessa määrätään. Sopimuksen kolmannessa pykälässä säädetään kokoelman esittelystä seuraavaa: Kokoelmia pidetään yleisön nähtävänä kaupungin kulttuurilautakunnan kuvataidejaoston tai muun taidemuseon johtokuntana toimivan toimielimen kullekin toimintakaudelle vahvistaman näyttelysuunnitelman mukaisesti. Sama toimielin päättää myös kokoelmiin kuuluvien teosten luovuttamisesta tilapäisesti määräaikaisiin näyttelyihin kotimaassa tai ulkomailla. Osa taidesäätiön kokoelmasta on oltava aina esillä museon perusnäyttelyssä. Perusnäyttely voidaan tilapäisesti purkaa suurten, museon tilat kokonaan vaativien näyttelyiden ajaksi. Porin kaupungin ja Maire Gullichsenin taidesäätiön välinen sopimus on esitetty liitteessä 5. Maire Gullichsenin taidesäätiön kokoelman teoksia ei sijoiteta Porin kaupungin virastoihin. Milloin teokset eivät ole esillä näyttelyissä tai lainassa muilla näytteilleasettajilla, ovat teokset varastoituna Porin taidemuseorakennuksen taideteosvarastoihin. Maire Gullichsenin taidesäätiön kokoelman teoksia on ollut sijoitettuna Villa Maireaan. Toiminta tapahtuu yhteistyössä Mairea -säätiön kanssa. 16
20 Maire Gullichsenin taidesäätiön kokoelman karttuminen Maire Gullichsenin taidesäätiön kokoelman kartuttaminen on käytännössä päättynyt 1980-luvun jälkeen. Vuonna 1990 tapahtuneen Maire Gullichsenin kuoleman jälkeen taidesäätiön kokoelmaan on lahjoitettu yksittäisiä töitä. Varsinaisia hankintoja säätiö ei muutamaa poikkeusta lukuun ottamatta ole varojen puuttuessa tehnyt. Kokoelman kartuttamisesta ja lahjoitusten vastaanottamisesta päättää Maire Gullichsenin taidesäätiön hallitus. 17
21 4.3. Deponointikokoelmat ja tallenteet Porin taidemuseon peruskokoelmien, so. Maire Gullichsenin taidesäätiön kokoelman ja Porin kaupungin taidekokoelman rinnalla tallennuskokoelmat muodostavat kokoelmapolitiikan kolmannen peruspilarin. Ajankohtaista kotimaista ja kansainvälistä taidetta käsittävät deponointikokoelmat kattavat aukkoa, joka syntyy kun Maire Gullichsenin taidesäätiön kokoelman karttuminen on päättynyt. Ilman tallennekokoelmia Porin taidemuseon taidekokoelmien muodostaman kokonaisuuden kartutus- ja kehittämismahdollisuudet jäisivät rajallisiksi ja ajankohtaisten taiteen ilmiöiden seuranta vaikeutuisi. Deponointikokoelmilla on myös toinen merkitys. Ne edustavat museosta riippumatonta kuvataiteen kentän toimijaa ja arvottajanäkökulmaa, joka tarvitaan täydentämään ja rikastamaan julkisena instituutiona toimivan museolaitoksen portinvartijaroolia kulttuurin kentällä. Käytännössä kaikki maamme merkittävät taidemuseot ovat Porin taidemuseon tavoin syntyneet yksityisen taidekokoelman luomalle perustalle. Deponointikokoelmat sijoittuvat tämän perinteen jatkumolle. 18
22 Deponointikokoelmat, niiden laajuus ja profiilit Tilanne vuonna 2009: Porin taidemuseon tallennekokoelmien määräksi on vakiintunut hieman toista kymmentä. Niihin kuuluu vajaat tuhat taideteosta kansainvälistä ja kotimaista nykytaidetta. Laajin kokoelma (AJ) käsittää yli kolmesataa taideteosta. Tallennekokoelmat ovat: Katariina ja Juhani Lipsasen tallennekokoelma (KJL), 95 teosta. IAA:n, Kansainvälisen taideliiton grafiikan kokoelma, 128 teosta. Suomen Säästöpankki -kokoelma, Porin taidemuseoon talletettu kokoelma, 60 teosta. AJ tallennekokoelma, 316 teosta. LJ tallennekokoelma, 275 teosta Fluxus-kokoelma, 80 teosta. Mairea -säätiön kokoelma, Porin taidemuseossa säilytettävät teokset, 23 teosta. Kuudessa pienimmässä tallennekokoelmassa on alle kymmenen teosta. Kolmen suurimman deponointikokoelman (KJL, AJ ja LJ) sisällöllinen profiili on linjassa Porin taidemuseon peruskokoelmien (Maire Gullichsenin taidesäätiön kokoelma ja Porin taidemuseon kokoelma) kanssa. Katariina ja Juhani Lipsasen tallennekokoelman rungon muodostavat kotimaisen ja kansainvälisen taiteen konkretistisen/konstruktivistisen linjan taiteilijat. Ajallisesti kokoelman painopiste on 1980-luvulla. AJ ja LJ kokoelmat rakentuvat perustalta, joka voidaan tulkita samansuuntaiseksi sekä säätiön että myös Katariina ja Juhani Lipsasen tallennekokoelman kanssa. Koska molemmat tallennekokoelmat karttuvat aktiivisesti edelleen, sivuavat ne myös kuvataiteen laajentuneen kentän ilmiöitä. Ensin mainitun kokoelman (AJ) keskittyessä kotimaisen taiteen kehitykseen 1990-luvulta alkaen, on jälkimmäisessä (LJ) myös merkittävä kansainvälinen osuus. Kolmen suurimman deponointikokoelman taiteilijoista voidaan mainita: Josef Albers, Torsten Andersson, Olle Bærtling, Bård Breivik, Helen Frankenthaler, John Cage, Anthony Caro, Kristjan ja Sigurdur Gudmundsson, Georg Gudni, Jarl Ingvarsson, Olav Christopher Jenssen, Hubert Kiecol, Leonhard Lapin, Jon Arne Mogstad, Annette Senneby, Harvey Quaytman, John Walker ja Victor Vasarely kansainvälisen taiteen osalta sekä Timo Aalto, Elina Brotherus, Juhana Blomstedt, Birger Carlstedt, Kari Cavén, Carolus Enckell, Juhani Harri, Aino Kannisto, Pekka Kauhanen, Jukka Korkeila, Matti Kujasalo, Ahti Lavonen, Olli Lyytikäinen, Ukri Merikanto, Ernst Mether-Borgström, Lars-Gunnar Nordström, Merja Parikka, Pekka Pitkänen, Samu Raatikainen, Silja Rantanen, Anna Retulainen, Jyrki Riekki, Pekka Ryynänen, Janne Räisänen, Johan Scott, Kain Tapper, Raimo Utriainen, Timo Vaittinen, Viggo Wallensköld, Sam Vanni ja Hannu Väisänen kotimaisen taiteen osalta. Ajankohtaiset tiedot löytyvät Porin taidemuseon vuosikertomuksesta, joka on julkaistu pdf -tiedostona. Vuosikertomukset löytyvät taidemuseon internet-sivustolta: 19
23 Deponointitoiminnan periaatteet, käytännöt ja tallennussopimukset Porin taidemuseo noudattaa deponointikokoelmien osalta samoja periaatteellisia sisällöllisiä linjauksia ja eettistä normistoa sekä toimintatapoja kuin kokoelmia muodostettaessa. Kyse on aina pitkäaikaisesta, useamman vuoden mittaisesta tallennuksesta. Taidehankintojen tavoin tallennuksen tarkoituksenmukaisuutta arvioitaessa punnitaan kohteena olevan kokoelman korkea taiteellinen laatu sekä se, miten merkittävänä kokonaisuutta voidaan pitää suhteessa oman aikansa kuvataiteen ja visuaalisen kulttuurin kenttään. Lisäksi arvioidaan se, miten kokoelma suhtautuu Porin taidemuseon perus- ja tallennekokoelmien muodostamaan kokonaisuuteen ja edelleen siihen, profiloiko tarjolla oleva kokonaisuus Porin taidemuseon kokoelmanmuodostusta suuntaan, johon sitä on tarkoitus kehittää. Deponointikokoelmien osalta harkintakynnys vastaa kokoelmanmuodostuksen yhteydessä sovellettuja kriteereitä. Kaikista talletuksista laaditaan tallettajan ja talletuksen saajan välinen kirjallinen sopimus. Sopimuksen sisällöt voivat vaihdella käytännön yksityiskohtien osalta periaatteiden pysyessä kuitenkin samana. Sopimusmalli liitteessä 6. 20
24 4.4. Julkiset veistokset Porin kaupungissa Julkisten veistosten kokoelma, sen synty ja laajuus Porin kaupungilla on merkittävä yli 40 ulkoveistoksen kokoelma, joka kattaa maamme taiteen kehityksen aina itsenäisyyden alusta 2000-luvulle. Kokoelma on sekä taiteellisesti että edustettujen tekniikoiden osalta monipuolinen. Tilanne vuonna 2009: Kokonaisuuden vanhinta osaa edustavat C.L. Engelin piirtämän raatihuoneen päätykolmion sinkkiveistokset (Otto Meyer & Komp, Stockholm) sekä Emil Cedercreutzin Äestäjä (1912), joka valettiin Oy G.W. Sohlberg Ab:n valimossa ja pystytettiin vuonna Valtakunnallisesti merkittävistä teoksista voidaan mainita Aimo Tukiaisen Keski-Porin kirkon puistoon sijoitettu suurikokoinen sankarihautamuistomerkki, joka paljastettiin vuonna Hauta-alueen suunnittelusta vastasi arkkitehti Osmo Sipari. Kain Tapperin veistos Sukkula oli Porin Puuvillatehtaan lahja 400 vuotta täyttävälle Porin kaupungille vuonna Teos on yksi ensimmäisiä nonfiguratiivisia julkisia veistoksia maassamme. Per Kirkebyn tiiliveistos Porin portti vuodelta 1993 Julkisten veistosten kokoelman uudempaa muotokieltä edustaa taiteilijaryhmä YNNÄ+:n (Jaakko Himanen, Jere Ruotsalainen ja Jouni Sarpola) ympäristötaideteos Vetovoima Kirjurinluodolla vuodelta 1999 sekä 2000-luvulla valmistuneita teoksia ovat myös mm. Kari Juvan muistoreliefi Väinö Tanner. Valtiomies vuodelta Pertti Mäkinen Toriparlamentti, 2008 Sofia Saari, Juhana-herttua, 2008 Ajankohtaiset tiedot löytyvät Porin taidemuseon vuosikertomuksesta, joka on julkaistu pdf - tiedostona. Vuosikertomukset löytyvät taidemuseon internet-sivustolta: 21
25 Julkisten veistosten huolto ja ylläpito Porin julkisten veistosten yhteydessä noudatetaan samaa periaatteellista käytäntöä kuin hallintokuntiin hallintokuntien omin varoin hankittujen taideteosten osalta. Porin taidemuseo on asiantuntijaviranomainen. Taidemuseo tekee kaupungin julkisiin veistoksiin liittyvää perustutkimusta, kokoaa ja ylläpitää teoksiin liittyviä tiedostoja sekä vastaa myös konservointitietojen rekisteristä. Tarvittaessa taidemuseo toimii paikallisena asiantuntijana sekä mm. konservointitoimenpiteiden käynnistäjänä. Julkisessa katutilassa tai puistoissa sijaitsevien Porin kaupungin omistamien ja kaupungin hallintaan kuuluvien veistosten ylläpito kuuluu muun kaupungin kiinteistöomaisuuden tavoin teknisen palvelukeskuksen alaisuuteen ja vastuulle. Kaupungin puistotoimi vastaa omien alueidensa osalta julkisten veistosten ympäristöjen, jalustojen ja soveltuvin osin myös itse teosten kunnon seurannasta sekä rutiinitoimenpiteisiin kuuluvista puhdistustoimista sekä edelleen rakenteellisista korjaus- ja huoltotoimenpiteistä yhdessä huoltokeskuksen kanssa taidemuseon ja tarvittaessa myös veistoskonservaattorin valvonnassa. Rakennusten ja kiinteistöjen yhteydessä olevat veistokset ovat maalausten ja pienempien taideteosten tavoin kunkin hallintokunnan vastuulla. Myös näiden osalta taidemuseo on vaurio- ja vahinkotapauksissa toiminut asiantuntijana sekä käynnistänyt tarvittavat konservointitoimenpiteet. Taidemuseo varautuu omassa talousarviossaan asiantuntijapalveluiden, tiedon ja siihen liittyvien ylläpitojärjestelmien tuottamiseen. 22
26 4.5. Prosenttiperiaate ja sen soveltaminen Porin kaupungin hankintoihin Prosenttiperiaatteella tarkoitetaan menettelytapaa, jonka mukaan julkisen rakentamisen ja korjausrakentamisen yhteydessä varataan rakennuskustannuksiin tietty osuus rakennuksen tai siihen liittyvän ympäristön taiteelliseen parantamiseen. Määrä voi olla esimerkiksi yhdestä kahteen prosenttia kokonaiskustannuksista. Prosenttiperiaatteen keskeisiä tavoitteita ovat visuaalisesti mielekkäämpi ja viihtyisämpi ympäristö sekä tämän ohella myös työtilanteiden tarjoaminen taiteilijakunnalle. Prosenttiperiaatteen avulla hankittu taide tavoittaa yleisönsä. Kulttuuripalveluiden saavutettavuuden - fyysinen, sosiaalinen, kulttuurinen, taloudellinen ja tiedollinen saavutettavuus - kehittämisen avulla voidaan lisätä hyvinvointia ja viihtyvyyttä sekä vaikuttaa totuttuihin taidekäsityksiin. Julkiseen tilaan sijoitetut taideteokset muodostavat osan rakennettua ympäristöä. Aivan kuin itse rakennus, myös taide on suunnattu käyttäjille. Hyvä visuaalinen ympäristö ja siihen liittyvät korkeatasoiset taideteokset tuovat viihtyisyyttä arkeen ja luovat arvokkuutta tiloihin, joille tavoitellaan omaleimaista juhlavaa luonnetta. Taideteokset rakentavat tilan identiteettiä ja vaikuttavat siellä työskenteleviin ja paikassa vieraileviin ihmisiin. Korkeatasoisesti toteutettu ympäristö taideteoksineen tuo positiivista julkisuutta, muovaa julkisuuskuvaa ja auttaa erottautumaan. Asiantuntemuksella tehdyt taidehankinnat nostavat kiinteistön arvoa ja tekevät siitä ainutkertaisen rakennustaidekohteen. Julkiseen ympäristöön sijoitettavan taideteoksen toteutuksessa on otettava huomioon rakennuksen toiminnot ja arkkitehtuuri sekä vanhemman rakennuksen korjausrakentamisen yhteydessä myös kulttuurihistorialliset ja ympäristöön liittyvät arvot. Eduskunta päätti prosenttiperiaatesuosituksesta jo vuonna 1939, mutta toimenpiteet jäivät sodan jalkoihin luvulla Suomen kunnat noudattivat periaatetta melko yleisesti myönteisen kehityksen keskeytyessä seuraavan vuosikymmen alussa alkaneen syvän talouslaman seurauksiin. Huomattavan moni maamme kunta - joukko suurimpia kaupunkeja kärjessään - on tästä huolimatta ymmärtänyt periaatteen merkityksen ja myös noudattanut sitä määrätietoisesti. Hyville toimintakäytännöille on yhteistä se, että prosenttiperiaatteen mukaiset taidehankinnat kirjoitetaan jo rakennuksen hankesuunnitelmaan ja korvamerkitään rakennuksen talousarvioon. Hanketyöryhmässä on alusta lähtien mukana rakennuttajan, käyttäjätahon ja suunnittelijan lisäksi myös taideasiantuntija, joka Porin kaupungin hankkeiden osalta on taidemuseon edustaja. Taideteosten hankkimistavasta riippuen tulisi mahdollisimman varhaisessa vaiheessa saada mukaan myös teosten toteutuksesta vastaava taiteilija/taiteilijat. Tilanne vuonna 2009: Porin kaupungin osalta prosenttiperiaatetta ei ole otettu käyttöön, minkä myötä ei ole myöskään muodostunut kiinteitä menettelytapoja, jotka ohjaisivat julkisten tilojen taidehankintoja uudisrakentamisen yhteydessä. 23